United Kingdom Infrared Telescope

De United Kingdom Infrared Telescope (UKIRT) ass een astronomescht Teleskop dat op Observatiounen am Infrarout spezialiséiert ass. Et huet en Haaptspigelduerchmiesser vun 3,8 m a steet um Terrain vum Mauna-Kea-Observatoire op Hawaii.


Den UKIRT gehéiert dem brittesche Science and Technology Facilities Council a gëtt vum Joint Astronomy Center vun Hilo bedriwwen. Et gouf an den 1970er als relativ präisgënschtegt Teleskop fir Observatiounen am Infraroutberäich tëscht 1 an 30 Mikrometer Wellelängt entworf a goung 1979 a Betrib. Déi deemools gebraucht Detektertechnologie am Infrarout hat kleng Ufuerderungen un d'Ofbildungsqualitéit par Rapport zu opteschen Teleskope gestallt, soudatt zum Beispill den Haaptspigel dënn a liicht ausgeluecht konnt ginn. Zanterhir gouf et duerch verschidden Ännerungen den haitegen Ufuerderungen ugepasst a liwwert typesch eng Bildqualitéit ënner enger Bousekonn am noen Infrarout. Den UKIRT ass ëmmer nach dat weltgréisst komplett op Infraroutobservatioune spezialiséiert Teleskop, och wann et a ville Leeschtungsberäicher an der Tëschenzäit vun optesch-infrarouden Teleskope vun der 8-Meter-Klass wéi dem Very Large Telescope iwwertraff gëtt.

 Instrumenter 
D'Instrumenter vum UKIRT gouf zanter et a Betrib ass en ettlechmol moderniséiert. 2008 hat et dräi Instrumenter fir de Cassegrainfokus an eng Kamera mat groussem Gesiichtsfeld vum Cassegrainfokus.

 CGS4 ass e gekillte Gitterspektrometer mat 90 Bousekonne Spaltlängt a spektraler Opléisung tëscht 1.000 an 30.000.
 UFTI ass eng 1024x1024-Pixel-Kamera fir Wellelängten tëscht 0,8 an 2,5 Mikrometer.
 UIST ass eng 1024x1024-Pixel-Kamera mat Spektrometer fir Wellelängten tëscht 0,8 a 5 Mikrometer, mat zousätzlechem Modus fir e Feld vun 3x6 Bousekonnen ofzebilden.
 WFCAM ass eng Kamera mat groussem Gesiichtsfeld mat véier 2048x2048-Pixel-Chips déi jee ee Feld mat ongeféier 13,6 Bouminutte Säitelängt, zesummen also ongeféier 0,2 Quadratgrad ofdecken.

 Aktuelle Betrib 
Zanter Betribsufank vum WFCAM am Joer 2004 ass de wichtegste Projet um UKIRT d'Himmelsduerchmusterung UKIRT Infrared Deep Sky Survey (UKIDSS), déi ongeféier 80 % vun där am Groussfeldmodus mat WFCAM disponibeler Zäit ausfëllt. De WFCAM brauch ongeféier 60 % vun der Teleskopzäit, déi aner 40 % si fir Observatioune mat de Cassegraininstrumenter.

De Science and Technology Facilities Council, huet annoncéiert datt den Teleskop deen zanter 2010 an engem sougenannte Minimalist Operating Mode bedriwwe gëtt, Enn 2013 soll zougemaach ginn oder datt seng Aktivéiten transferéiert solle ginn.Farewell UKIRT Wëssenschaftler hunn dat ganz traureg fonnt, an als Aschnëtt an d'Wëssenschaft betruecht.

 Verschidden Observatoiren 
Den UKIRT (deemools Infrarot-Flux Collector) am Verglach zu den anere groussen opteschen Teleskopen.
 # Numm / Observatoire Bild Apertur Spektrum  Altitud Éischt Liicht  1 BTA-6  Special Astrophysical Obs 50px 238 inch  605 cm Visuell 2070 m  (6791 ft)  1975 2 Hale Teleskop  Palomar Obs. 50px 200 inch  508 cm Visuell 1713 m  (5620 ft) 19493 Mayall Teleskop  Kitt Peak National Obs. 40px 158 inch  401 cm 	 Visuell 2120 m  (6955 ft)   19734 Blanco Teleskop  CTIO Obs. 30px 158 inch  401 cm 	 Visuell 2200 m  7217 feet 1976 5 Anglo-Australian Teleskop  Siding Spring Obs. 40px 153 inch  389 cm  Visuell 1742 m (5715 ft) 1974 6 United Kingdom Infrared Telescope  Joint Astronomy Centre 50px 150 inch  380 cm Infrarout 4205m  (13,800 ft) 1979 7 ESO 3.6 m Teleskop  ESO La Silla Obs. 40px 140 inch  357 cm Visuell  Infrarout 2400 m m  (7874 ft)  1977 8 Shane Teleskop  Lick-Observatoire 40px 120 inch  305 cm Visuell 1283 m (4209 ft) 1959

 Kuckt och 

 Um Spaweck 
 http://www.jach.hawaii.edu/UKIRT
 Technesch Detailer vum Teleskop
 Websäit vum UKIRT Infrared Deep Sky Survey

Kategorie:Teleskopen
Kategorie:Infraroutastronomie